
2017–18 కేంద్ర బడ్జెట్లో వ్యవసాయ సంక్షోభాన్ని తగ్గించే విధానాలు రూపొందించడంలో విఫలమైంది. నష్టదాయకంగా మారిన వ్యవసాయాన్ని లాభాల బాట పట్టించే విధానపర చర్యలు తీసుకోకుండా కార్పొరేట్ వ్యవసాయ వాణిజ్యానికి ఉపకరించే సంస్కరణలు బడ్జెట్లో పొందుపరచడం అన్యాయం. వ్యవసాయ మార్కెటింగ్, బీమా నిధుల పెంపు, సాగు నీటి పథకాలు వంటి సంస్కరణలు సగటు రైతు బతుకు మార్చేందుకు కాక, కార్పొరేట్ వ్యవసాయానికి మాత్రమే ఉపకరిస్తాయి. రుణాల ఊబిలో కూరుకుపోయిన ఉన్న చిన్న, సన్నకారు రైతుల జీవితాలకు బడ్జెట్ వల్ల ఒనగూడిన లాభమేమీ కనపడడం లేదు. పైగా ఐదేళ్ళలో వ్యవసాయ ఆదాయాలు రెండింతలవుతాయని ప్రకటించిన బడ్జెట్ రూపకర్తలు, అదెలా సాధ్యమో స్థూలంగానైనా ప్రకటించకపోవడం విచారకరం.- మేకల చినరత్తయ్య, గుంటూరు

2017–18 kendra badjetlo vyavasaaya sankshobhaanni tagginche vidhaanaalu roopondinchadamlo viphalamaindi. nashtadaayakamgaa maarina vyavasaayaanni labhala baata pattinche vidhaanapara charyalu teesukokunda carporate vyavasaaya vaanijyaaniki upakarinche samskaranalu badjetlo ponduparachadam anyayam. vyavasaaya marcheting, beema nidhula pempu, saagu neeti pathakaalu vanti samskaranalu sagatu raitu batuku maarchenduku kaaka, carporate vyavasaayaaniki matrame upakaristaayi. runaala oobilo kuurukupooyina unna chinna, sannakaaru raitula jeevitaalaku budget valla onagudina labhamemi kanapadadam ledu. paiga aidellalo vyavasaaya aadaayaalu rendintalavutaayani prakatinchina budget roopakartalu, adela saadhyamo sthoolamgaanainaa prakatinchakapovadam vichaarakaram.- mekala chinarattayya, gunturu